b'\n_START_ARTICLE_\nAdvogato\n_START_SECTION_\nPasitik\xc4\x97jimo metrik\xc5\xb3 sistema\n_START_PARAGRAPH_\nSvetain\xc4\x97 turi daugiapakop\xc4\x99 rang\xc5\xb3 sistem\xc4\x85. Kiekvienas narys panor\xc4\x97j\xc4\x99s gali suteikti kitam nariui kok\xc4\xaf nori rang\xc4\x85, ta\xc4\x8diau jo sprendimo svoris priklauso nuo to, kok\xc4\xaf rang\xc4\x85 turi pats suteik\xc4\x97jas. Tod\xc4\x97l jei, pavyzd\xc5\xbeiui, du nauji naudotojai vienas kitam priskirs auk\xc5\xa1\xc4\x8diausi\xc4\x85 rang\xc4\x85 niekas nuo to nepasikeis. Rango lygis \xe2\x80\x9eatiteka\xe2\x80\x9c nuo keleto pa\xc4\x8di\xc5\xb3 \xc5\xbeinomiausi\xc5\xb3 nari\xc5\xb3 kuriais neabejotinai pasitikima ir pasiskirsto po vis\xc4\x85 bendruomen\xc4\x99 pagal tai, kaip patys dalyviai vertina vieni kitus. \xc5\xa0ie rangai po to gerai matomi daugelyje svetain\xc4\x97s viet\xc5\xb3 (ties blogais, pasisakymais ir pan.)\n_START_SECTION_\nStraipsniai\n_START_PARAGRAPH_\nVisi nariai gali ra\xc5\xa1yti blogus ta\xc4\x8diau tik auk\xc5\xa1tesni\xc5\xb3j\xc5\xb3 rang\xc5\xb3 tur\xc4\x97tojai gali ra\xc5\xa1yti straipsnius. Straipsniai pasirodo pirmajame svetain\xc4\x97s puslapyje. Juos galima aptarti su straipsniu susijusioje diskusijoje. _NEWLINE_Svetain\xc4\x97 taip pat palaiko projektus kurie yra tiesiog Wiki \xe2\x80\x93 redaguojami puslapiai. Kiekvienas narys pats nusprend\xc5\xbeia, kokiam projektui ir kiek rimtai jis priklauso.\n_START_SECTION_\nKitos taisykl\xc4\x97s\n_START_PARAGRAPH_\nI\xc5\xa1skyrus visi\xc5\xa1kai kra\xc5\xa1tutinius atvejus, pasisakymai \xc5\xa1ioje svetain\xc4\x97je kit\xc5\xb3 nari\xc5\xb3 netrinami ir neredaguojami. Kam nors i\xc5\xa1sakius nelabai vykusius teiginius, kiti dalyviai paprastai kreipiasi pra\xc5\xa1ydami pataisyti ar paai\xc5\xa1kinti. Savo paties pasisakymus galima trinti bei redaguoti.'